laion/Wikipedia-Exotic huggingface dataset:
მარიანო-ნიკოლას-ვალკარსელის რაიონი

მარიანო-ნიკოლას-ვალკარსელის რაიონი (ესპ. Distrito de Mariano Nicolás Valcárcel) — რაიონი პერუში, არეკიპის რეგიონის კამანის პროვინციაში. მდებარეობს ზღვის დონიდან 338 მეტრზე. 2007 წლის მონაცემებით, მოსახლეობა 2.625 ადამიანს შეადგენდა, სიმჭიდროვე 4.7 ადამიანი კმ²-ზე. ფართობი 557.74 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
მარისკალ-კასერესის რაიონი

მარისკალ-კასერესის რაიონი (ესპ. Distrito de Mariscal Cáceres) — რაიონი პერუში, არეკიპის რეგიონის კამანის პროვინციაში. მდებარეობს ზღვის დონიდან 11 მეტრზე. 2007 წლის მონაცემებით, მოსახლეობა 5.381 ადამიანს შეადგენდა, სიმჭიდროვე 9.3 ადამიანი კმ²-ზე. ფართობი 579.31 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ნიკოლას-დე-პიეროლას რაიონი

ნიკოლას-დე-პიეროლას რაიონი (ესპ. Distrito de Nicolás de Piérola) — რაიონი პერუში, არეკიპის რეგიონის კამანის პროვინციაში. მდებარეობს ზღვის დონიდან 15 მეტრზე. 2007 წლის მონაცემებით, მოსახლეობა 6.508 ადამიანს შეადგენდა, სიმჭიდროვე 17 ადამიანი კმ²-ზე. ფართობი 391.84 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ოკონიის რაიონი

ოკონიის რაიონი (ესპ. Distrito de Ocoña) — რაიონი პერუში, არეკიპის რეგიონის კამანის პროვინციაში. მდებარეობს ზღვის დონიდან 12 მეტრზე. 2007 წლის მონაცემებით, მოსახლეობა 4.564 ადამიანს შეადგენდა, სიმჭიდროვე 3.2 ადამიანი კმ²-ზე. ფართობი 1.415 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
კილკის რაიონი

კილკის რაიონი (ესპ. Distrito de Quilca) — რაიონი პერუში, არეკიპის რეგიონის კამანის პროვინციაში. მდებარეობს ზღვის დონიდან 82 მეტრზე. 2007 წლის მონაცემებით, მოსახლეობა 698 ადამიანს შეადგენდა, სიმჭიდროვე 0.76 ადამიანი კმ²-ზე. ფართობი 912.5 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
სამუელ-პასტორის რაიონი

სამუელ-პასტორის რაიონი (ესპ. Distrito de Samuel Pastor) — რაიონი პერუში, არეკიპის რეგიონის კამანის პროვინციაში. მდებარეობს ზღვის დონიდან 26 მეტრზე. 2007 წლის მონაცემებით, მოსახლეობა 13.264 ადამიანს შეადგენდა, სიმჭიდროვე 120 ადამიანი კმ²-ზე. ფართობი 113.4 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
Caught in the Act (ჯგუფი)

Caught in the Act — (შემოკლებით C.I.T.A.) — ნახევრად ინგლისური, ნახევრად ნიდერლანდური ბოიბენდი. იარსება 1993-1999 წლებში. მათი უკანასკნელი ალბომი იყო Solo 4 C.I.T.A., რომელიც უკვე ჯგუფის დაშლის შემდეგ გამოიცა. სტუდიური ალბომები ...Of love (1995) Forever Friends (1996) Vibe (1997) Solo 4 C.I.T.A. (1999) Back for Love (2016) დისცკოგრაფია Discogs-ზე
იგი პოპი

იგი პოპი ინგლ. Iggy Pop (ნამდვილი სახელი ჯეიმზ ნიუელ ოსტერბერგი უმცროსი ინგლ. James Newell Osterberg Jr.; დ. 21 აპრილი, 1947) — ამერიკელი როკ-მუსიკოსი, მომღერალი, სიმღერების ავტორი და მსახიობი. ზედმეტსახელი იგი შეიძინა კოლეჯში სწავლისას, როდესაც ადგილობრივ ჯგუფ The Iguanas-ში დასარტყმელი საკრავებზე უკრავდა. იგი არის 2003 წელს აღდგენილი გავლენიანი პროტოპანკ-ჯგუფ The Stooges-ის წამყვანი ვოკალისტი. ცნობილია სცენაზე დროდადრო შეურაცხმყოფელი და მოულოდნელი ქცევით. იგის მუსიკა სხვადასხვა მუსიკალურ ჟანრს მოიცავს. მათ შორის არის მძიმე როკი, ახალი ტალღა, პოპი, ჯაზი, არტ-როკი და ბლუზი. მისი ცნობილი სიმღერებია „Lust for Life“, „The Passenger“, „Real Wild Child“, „Candy“ (The B-52's-ის კეტი პირსონის მონაწილეობით), „China Girl“, „Nightclubbing“, „Search and Destroy“ და „I Wanna Be Your Dog“. 2010 წელს, The Stooges-თან ერთად შეყვანილი იქნა როკ-ენ-როლის დიდების დარბაზში. მთავარი სტატია: იგი პოპის დისკოგრაფია. სტუდიური ალბომები The Stooges The Stooges (1969) Fun House (1970) Raw Power (1973) The Weirdness (2007) Ready to Die (2013) ჯეიმზ უილიამსონთან Kill City (1977) სოლო The Idiot (1977) Lust for Life (1977) New Values (1979) Soldier (1980) Party (1981) Zombie Birdhouse (1982) Blah Blah Blah (1986) Instinct (1988) Brick by Brick (1990) American Caesar (1993) Naughty Little Doggie (1996) Avenue B (1999) Beat 'Em Up (2001) Skull Ring (2003) Préliminaires (2009) Après (2012) Post Pop Depression (2016) შეგიძლიათ იხილოთ მედიაფაილები თემაზე „იგი პოპი“ ვიკისაწყობში. ოფიციალური საიტი დაარქივებული 2015-01-20 საიტზე Wayback Machine. იგი პოპი კინოფილმების ინტერნეტ-მონაცემთა ბაზაში ↑ The Stooges Reuinion at Coachella 2003. ციტირების თარიღი: 27 December 2014. ↑ Harness, Jill. (March 9, 2009) Music Tidbits: Iggy Pop – Neatorama. ციტირების თარიღი: December 27, 2014. ↑ Iggy Pop Biography | Rolling Stone. დაარქივებულია ორიგინალიდან — იანვარი 20, 2015. ციტირების თარიღი: December 27, 2014. ↑ Iggy Pop announces release date for 'jazz' album | News. NME (March 26, 2009). ციტირების თარიღი: 2011-09-30.
Always Outnumbered, Never Outgunned

Always Outnumbered, Never Outgunned — ბრიტანული ელექტრონული ჯგუფ The Prodigy-ს მეოთხე სტუდიური ალბომი. იგი გამოიცა 2004 წლის აგვისტოში. ჩაწერილია თითქმის მთლიანად Propellerhead-ის Reason-ით, ხოლო მასტერინგი ჩატარდა Pro Tools-ით. ალბომი განსხვავდება ჯგუფის წინა ნამუშევრებისგან. მასში უხვად გამოიყენება ვოკალური ნაწილები. ლიროი თორჰნილი ამ დროისთვის The Prodigy-დან წასული იყო. ყველა სიმღერის ავტორი — ლიამ ჰაულეტი, გარდა მითითებულისა. ↑ 1.0 1.1 http://www.discogs.com/Prodigy-Always-Outnumbered-Never-Outgunned/master/11807 ↑ http://www.metacritic.com/music/always-outnumbered-never-outgunned ↑ Jeffries, David. Always Outnumbered, Never Outgunned AllMusic-ზე. ციტირების თარიღი: 29 September 2011. ↑ 14 Aug 2004, p.47 ↑ Anonymous, Adam. (25 August 2004) Drowned in Sound 2004. Drownedinsound.com. დაარქივებულია ორიგინალიდან — 3 ოქტომბერი 2012. ციტირების თარიღი: 29 September 2011. ↑ Dave Simpson (20 August 2004). „The Guardian 2004“. London: Guardian. ციტირების თარიღი: 29 September 2011. ↑ Mojo: September 2004, p.92 ↑ NME 2004. Nme.com (17 September 2004). ციტირების თარიღი: 29 September 2011. ↑ „The Observer 2004“. London: Observer.guardian.co.uk. 10 February 2011. ციტირების თარიღი: 29 September 2011. ↑ [Pitchfork. pitchfork.com (25 August 2004). ციტირების თარიღი: 19 June 2012. ↑ PlayLouder 2004. Playlouder.com. დაარქივებულია ორიგინალიდან — 25 მაისი 2011. ციტირების თარიღი: 29 September 2011. ↑ O'Neil, Tim. PopMatters 2004. Popmatters.com. ციტირების თარიღი: 29 September 2011. ↑ Q: September 2004, p.110 ↑ 30 Sep 2004, p.190 ↑ Sony Music Entertainment Japan
გუნარ მიურდალი

გუნარ მიურდალი (შვედ. Gunnar Myrdal; დ. 6 დეკემბერი, 1898, გუსტაფსი — გ. 17 მაისი, 1987, სტოკჰოლმი) — შვედი ეკონომისტი, სოციოლოგი და პოლიტიკოსი. 1974 წელს, ფრიდრიხ ჰაიეკთან ერთად მიიღო ნობელის პრემია ეკონომიკის დარგში „ინოვაციური ნაშრომისთვის ფულის თეორიაში და ეკონომიკური, სოციალური და ინსტიტუციური მოვლენების ურთიერთდამოკიდებულების საფუძვლიანი ანალიზისთვის“. ასევე ცნობილია, თავისი ნაშრომით „ამერიკული დილემა: ნეგროების პრობლემა და თანამედროვე დემოკრატია“. დაიბადა გუსტაფსში (შვედეთი), დაამთავრა იურიდიული სკოლა სტოკჰოლმში. სტოკჰოლმის უნივერსიტეტის სამართლის დოქტორი, მოგვიანებით, ამავე უნივერსიტეტის პროფესორი. მუშაობდა გაეროს ეკონომიკური კომისიიის ევროპის მიმართულების აღმასრულებელ მდივნად. ფრენკ სეიდმანისა და ვებლენ-კომონსის პრემიების ლაურეატი. „მონეტარული წონასწორობა“ (Monetary Equilibrium, 1939). „პოლიტიკური ელემენტი ეკონომიკური თეორიების განვითარებაში“ (The Political Element in the Development of Economic Theory, 1956). ავტობიოგრაფია ნობელის პრემიის საიტზე ↑ http://norrabegravningsplatsen.se/kandisarna/ — norrabegravningsplatsen.se. <a href="https://wikidata.org/wiki/Track:Q28003261"></a> ↑ https://www.svenskagravar.se/gravsatt/6a41b3d7-870b-4400-a2e4-39cff3cb154e — Svenskagravar.se. <a href="https://wikidata.org/wiki/Track:Q26699962"></a> ↑ K Gunnar Myrdal — 1917. <a href="https://wikidata.org/wiki/Track:Q379406"></a><a href="https://wikidata.org/wiki/Track:Q1724971"></a> ↑ 4.0 4.1 4.2 4.3 4.4 4.5 Two-Chamber Parliament 1867–1970. — 1985. — ტ. 5. — გვ. 77. <a href="https://wikidata.org/wiki/Track:Q110346241"></a> ↑ https://www.econometricsociety.org/society/organization-and-governance/fellows/memoriam ↑ Mathematics Genealogy Project — 1997. <a href="https://wikidata.org/wiki/Track:Q829984"></a>
სნუკერისტების ოფიციალური რეიტინგი 1976-1977 წლების სეზონზე

სნუკერისტების ოფიციალური რეიტინგი 1976-1977 წლების სეზონზე — პროფესიონალური სნუკერის სამყაროში პირველი რეიტინგი, რომელიც შედგა წინა სამი სეზონის შედეგების მიხედვით. რეიტინგული ქულები მოთამაშეებს ერიცხებოდათ მსოფლიო ჩემპიონატზე მონაწილეობით — 1974, 1975 და 1976 წლებში. შესაბამისად, რეი რიარდონმა, როგორც ამ სამი ჩემპიონატის გამარჯვებულმა, მიიღო 5-5 ქულა, ჯამში — 15 ქულა. მსოფლიო ჩემპიონატის ფინალისტმა მიიღო 4 ქულა, ნახევარფინალისტებმა — 3, 1/4 ფინალის მონაწილეებმა — 2, 1/8 ფინალის მონაწილეებმა — 1. ამგვარად, პირველი რეიგინტული სია მოიცავდა 20 მოთამაშეს, რომლებმაც რაიმე ქულა მაინც დააგროვეს. რეიტინგი კრის ტერნერის არქივში დაარქივებული 2011-04-14 საიტზე Wayback Machine. (ინგლისური)
ბოშები

ბოშები — ერი. საკუთარ თავს უწოდებენ „რომას“. ზოგიერთი ჯგუფები საკუთარ თავს მოიხსენიებენ როგორც „სინტი“. ბოშები წარმოშობით ინდოეთიდან მომდინარე ეთნიკური ჯგუფია. ცხოვრობენ ევროპის, აზიის, ამერიკისა და აფრიკის მრავალ ქვეყანაში, ასევე ავსტრალიაში. ინგლისელები მათ ტრადიციულად უწოდებენ Gypsies (Egyptians — „ეგვიპტელები“), ესპანელები — Gitanos, ფრანგები — Bohémiens (ბოჰემიელები), Gitans ან Tsiganes, გერმანელები — Zigeuner, იტალიელები — Zingari, ნიდერლანდელები — Heidens („კერპთაყვანისმცემლები“), უნგრელები — Cigany ან Pharao nerek („ფარაონის ტომი“), ფინელები — mustalaiset („შავები“), თურქები — Çingerie, Çingane; ებრაელები — Tso’anim (צוענים), მომდინარეობს ბიბლიური ეგვიპტური პროვინცია – „ცოანიდან“. ამჟამად ევროპულ ენებში ფართოდ მკვიდრდება ბოშების ეთნონიმი – „რომა“. სხვადასხვა სტატისტიკური მონაცემით ბოშათა რიცხვი მსოფლიოში 2,5 – 12 მილიონ ადამიანამდე მერყეობს. ყოფილ საბჭოთა კავშირში მათი რიცხვი ოფიციალური მონაცემით 175,3 ათასი იყო. მეორე მსოფლიო ომის დროს დაახლოებით 20 ათასი ბოშა ცენტრალურ და აღმოსავლეთ ევროპაში ნაცისტებმა დახოცეს (იხ. პარაიმოსი). ბოშები საუბრობენ ბოშების ენაზე, რომელიც რამდენიმე დიალექტად იყოფა. ასევე საუბრობენ იმ ერების ენაზეც, რომელთა შორისაც მომთაბარეობენ და ცხოვრობენ. ისინი ეწევიან მარგინალურ (მარგინალი-მომთაბარე) ცხოვრებას, რაც იმით გამოიხატება, რომ ისინი საზოგადოების მიერ გარიყულნი არიან და იძულებულნი არიან, რომ მომთაბარე ცხოვრებას მიჰყონ ხელი, რათა ცხოვრებისთვის საჭირო პირობები შეიქმნან. ბოშების დროშა გ. ჩაჩაშვილი, ქართული საბჭოთა ენციკლოპედია, ტ. 2, თბ., 1977. — გვ. 492.
ბოშების დროშა

ბოშების დროშა (ბოშ. O styago le romengo) — ბოშების ეროვნული დროშა. მიღებულ იქნა ბოშათა მსოფლიო კონგრესზე 1971 წელს ლონდონში. დროშა ორ ნაწილად – ლურჯი (ზედა) და მწვანე (ქვედა), რომლებიც შესაბამისად ცასა და მიწას აღნიშნავენ. დროშის ცენტრში მოთავსებულია წითელი ჩაკრა (ბორბალი), რომელიც ბოშების ინდოარიულ წარმოშობას აღნიშნავს (ანალოგიური ჩაკრა ინდოეთის დროშაზეც არის გამოსახული). ხორვატელ ბოშათა მოძრაობის დროშა მოცემულისგან განსხვავდება იმით, რომ მასზე წითელი ჩაკრის ნაცვლად ოქროსფერია. ბოშათა დროშა დაარქივებული 2006-06-19 საიტზე Wayback Machine. , Vexillum
პარაიმოსი

პარაიმოსი (ან პორაიმოსი, ბოშების ენაზე „განადგურება“) — ბოშების გენოციდის პოლიტიკა ნაცისტურ გერმანიაში 1935-1945 წლებში; ტერმინი შექმნეს თავად ბოშებმა და XX საუკუნის ბოლოს საერთაშორისო გახდა. პარაიმოსი ერთ რიგში დგას ჰოლოკოსტთან – ნაცისტების მიერ ებრაელთა განადგურებასთან. პარაიმოსთან დაკავშირებით სტატისტიკურ გამოკვლევათა რიცხვი პატარაა, ამიტომაც დაღუპულ ბოშათა ზუსტი რაოდენობის დადგენა რთულია. სხვადასხვა წყაროს მიხედვით მათი რიცხვი რამდენიმე ათეულიდან რამდენიმე ასეულ ათას ადამიანს უტოლდება. ნაცისტური რასობრივი თეორიისთვის ბოშათა არსებობა საშიში იყო. ეს ძირს უთხრიდა გერმანელთა რასობრივ სიწმინდეს. მართალია ოფიციალური პროპაგანდის მიხედვით გერმანელები წმინდა არიული რასის წარმომადგენლები იყვნენ, რომლებიც ინდოეთიდან იყვნენ, ბოშები გაცილებით ახლო იყვნენ ნათესაურად ინდოსტანის ნახევარკუნძულის ძირძველ მოსახლეობასთან. ნაცისტურმა თეორიამ ადვილად იპოვა გამოსავალი – ბოშები შერაცხეს არიული ტომებისა და დაბალი განვითარების ერების შეჯვარების შედეგად მიღებულ ერად, რაც ხსნიდა მათი მომთაბარეობისა და ასოციალობის საკითხს. სპეციალურმა კომისიამ რეკომენდაცია გასცა გერმანული ერიდან „ბოშობის“ გამოყოფისა. 1936 წლის მარტიდან ბოშებზე იქნა გავრცელებული მოქალაქეობისა და რასის ნიურნბერგის კანონები, რომლებიც მანამდე მხოლოდ ებრაელებზე ვრცელდებოდა, რომლის მიხედვითაც ბოშებს აეკრძალათ გერმანელებთან ქორწილი, არჩევნებში მონაწილეობა, ასევე ჩამოერთვათ მესამე რაიხის მოქალაქეობა. ბოშათა განადგურება დაიწყო სტერილიზაციით. 1941 წლიდან დაიწყო ბოშების მასირებული დახვრეტა ოკუპირებულ ტერიტორიებზე, 1943 წლიდან კი – განადგურება საკონცენტრაციო ბანაკებში. Historical Amnesia: The Romani Holocaust დაარქივებული 2006-10-23 საიტზე Wayback Machine. Extensive online resource on the Holocaust of the Romanies from Holocaust Survivors and Remembrance Project: "Forget You Not" Non-Jewish Victims of Persecution in Germany დაარქივებული 2016-10-23 საიტზე Wayback Machine. —About the Holocaust, Yad Vashem Histories, Narratives and Documents of the Roma and Sinti (Gypsies), Center for Holocaust and Genocide Studies, University of Minnesota A Brief Romani Holocaust Chronology დაარქივებული 2012-09-29 საიტზე Wayback Machine. Roma-Sinti Genocide (Parajmos) Resources, Prevent Genocide International
არიელები

არიელები, ან არიები — ინდოევროპული (პროტოინდოირანული) ჯგუფის ერების სახელწოდება, რომლებიც ბრინჯაოს ხანაში სახლობდნენ ევრაზიის სტეპების ტერიტორიაზე და შემდგომ ჩვენს წელთაღრიცხვამდე მეორე ათასწლეულში გადასახლდნენ ირანსა და ინდოეთში. ტერმინი მომდინარეობს სანსკრიტული და ირანული სიტყვა ari-–დან (arya|arya-, ārya-). თვით სიტყვა ირანი ეტიმოლოგიურად დაკავშირებულია არიელების სახელწოდებასთან. ტერმინი „არიელები“ ევროპელ მეცნიერთა შრომებში გამოჩნდა მე–19 საუკუნის ბოლო მეოთხედში. იმავე პერიოდიდან ტერმინი მიუსადაგეს ევროპულ ერებს, მას შემდეგ რაც მე–19 საუკუნის დასაწყისში მეცნიერულად დადასტურდა ინდოევროპული ენების გენეტიკური ერთიანობა. ფართოდ არის გავრცელებული მცდარი აზრი იმის შესახებ, რომ ტერმინი შეიქმნა ნაცისტური გერმანიის იდეოლოგების მიერ. დღევანდელ დღეს მეცნიერებაში ყველა ინდოევროპულ ერთან ტერმინი „არიული“ არ გამოიყენება. ინდოევროპული ენების მონათესავე ჯგუფს, რომელშიც შედის ინდური ენები (სანსკრიტი, ჰინდი, ბენგალი, გუჯარათი), ასევე ბოშების ენა ეწოდება ინდოარიული ენები. არიელების ისტორიული სამშობლო – აზია და აღმოსავლეთ ევროპა, სავარაუდოდ, მოიცავდა გეოგრაფიულ სარტყელს ინდოსტანიდან სამხრეთ ურალამდე და შავი ძღვის ჩრდილოეთ სანაპირომდე. ვინაიდან არიელები აღნიშნულ ტერიტორიებზე ჩრდილოეთიდან მოვიდნენ, არსებობს მრავალი თეორია არიელების ჩრილოურ სამშობლოზე: ჰიპერბორეა, არქტიდა. ძველი ინდოეთის კასტურ წყობილებაში 3 უმაღლესი კასტა – ბრაჰმანები, ქშათრიები და ვაიშიები – ითვლებოდნენ არიულებად. ითვლება, რომ არიელების მიერ ზემოთაღნიშნული ტერიტორიების ათვისების შედეგად განდევნეს ადგილობრივი მოსახლეობა, რომელთა შთამომავლები დრავიდული ერები არიან. არიელების არსებობის ჰიპოთეზა გაჩნდა XIX საუკუნეში და თავიდანვე ნაცისტების მიერ იქნა ათვისებული, რომლის მეშვეობითაც ისინი ხსნიდნენ გერმანელთა უპირატესობას სხვა ერებთან მიმართებაში. ნაცისტურ რასობრივ ლიტერატურაში არიელები (განსაკუთრებით კი, გერმანელები) ითვლებოდნენ „უმაღლეს“ რასად, იმ დროს, როცა ინდოარიული ერი – ბოშები, ნაცისტების მხრიდან დისკრიმინაციას განიცდიდა. მესამე რაიხის იდეოლოგების აზრით არიელები წარმოადგენდნენ განსაკუთრებულ რასას, რომლის განმასხვავებელი ნიშნები იყო: ღია ფერის კანი და თმა, და ისეთი გენეტიკურად მდგრადი ნიშანი, როგორიცაა თვალის ფერადოვანი გარსის ღია ფერი (ცისფერი და მწვანე). არიელთა მთავარ წმინდა ნიშნად ნაცისტებისთვის ითვლებოდა მზის ნიშანი – „სვასტიკა“. ვედური ცივილიზაცია ინდოარიული ენები Ivanov, Vyacheslav V.; Gamkrelidze, Thomas (1990), "The Early History of Indo-European Languages", Scientific American 262 (3): 110116. Arvidsson, Stefan; Wichmann, Sonia (2006), Aryan Idols: Indo-European Mythology as Ideology and Science, University of Chicago Press. Poliakov, Leon (1996), The Aryan Myth: A History of Racist and Nationalistic Ideas in Europe, New York: Barnes & Noble Books, ISBN 0-7607-0034-6.
აჩაბეთი

აჩაბეთი — ძველი სოფელი და ციხე მდ. ლიახვის მარჯვენა ნაპირზე (ახლანდელი სოფლები ზემო აჩაბეთი და ქვემო აჩაბეთი ქურთის მუნიციპალიტეტში). ქართული წყაროების მიხედვით, გვიანდელი ფეოდალურ ხანაში აქ იყო „სასახლე და ციხე მეფეთა“. ადრინდელ ფეოდალურ ხანაში აჩაბეთი მთელ ხევსაც რქმევია. VII საუკუნეში სომხეთის გეოგრაფია ქართლის სხვა ოლქებს შორის ასახელებს ადმინისტრაციულ-ტერიტორიულ ერთეულს — „აჩაბეთის ხევს“. 1744 წელს ერეკლე ბატონიშვილმა (შემდეგში ერეკლე II) აჩაბეთთან დაამარცხა გივი ამილახვარი და მისი დამხმარე ოსმალთა ჯარი. აჩაბეთს უკავშირებენ ანჩაბაძეთა საგვარეულოს, რომელთა ადგილსამყოფელსაც აღნიშნავდა „აჩაბეთი“. ამ უკანასკნელისაგან მოგვიანებით წარმოდგა ახალი ფეოდალური საგვარეულო სახელი „მაჩაბელი“. ბერძენიშვილი დ., ქართული საბჭოთა ენციკლოპედია, ტ. 2, თბ., 1977. — გვ. 71. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 19.
აჩაჩა

აჩაჩა, აჩაჩი, ძველებური ქართული სახვნელი იარაღი (კავი), გავრცელებული იყო მთელ საქართველოში, განსაკუთრებით ფშავსა და ქართლ-კახეთში. შედგებოდა კავიანი მხარის ანუ რვილის, ქუსლ-კბილას, ერქვანის, ხმალას, სახნისის, საკვეთელისა და სოლებისაგან. მხარი ქუსლში იყო ჩამჯდარი ან ხელნაში გაყრილი. ფშაური აჩაჩა კახურზე დიდი ზომისა იყო და გამწევი ძალაც მეტი სჭირდებოდა. ფშაურში ყევარ ხარს აბამდნენ, კახურში — უღელს. აჩაჩათი მუშაობას 2-3 კაცი სჭირდებოდა და დღეში შეიძლებოდა 3000-4000 მ2 მიწის მოხვნა 10-15 სმ სირღმეზე. ამ ტიპის სახვნელი იარაღი გავრცელებული იყო მთელ კავკასიაში. ტიპოლოგიურად აჩაჩა ენათესავება ძველ აღმოსავლურ (შუმერულ, ბაბილონურ, ასურულ) და ხმელთაშუა ზღვის სახვნელებს. ჯალაბაძე გ., ქსე, ტ. 2, გვ. 71-72, თბ., 1977
აჩაჩა ურემი

აჩაჩა ურემი, აჩეჩა ურემი — ტრანსპორტის ერთ-ერთი ძირითადი სახეობა ინდუსტრიალიზაციამდელ საქართველოში. იყენებდნენ ყოველგვარი ტვირთის საზიდად. გავრცელებული იყო დასავლეთ საქართველოს მთაგორიან ადგილებში - ზემო და შუა იმერეთში, რაჭა-ლეჩხუმში, სამეგრელოს ზოგ კუთხეში. ზემო იმერეთის ძნელადსავალ ადგილებში დღემდე არ დაუკარგავს მნიშვნელობა. აჩაჩა ურემს საქართველოს სხვადასხვა კუთხეში სხვადასხვა სახელი აქვს (ჩოჩიალა, ფრჩხილა, მარხილა, მთის, ფიცრული, ხოხოკია ანუ ხოხა), ზოგადად კი ცნობილია იმერული ურმის სახელით. იგი ქართულ ორთვლიან ურემზე პატარა და ბევრად უფრო დაბალია, კონსტრუქციულადაც მისგან რამდენიმე განსხვავებულია. აჩაჩა ურემში შერწყმულია გორვისა (თვლები) და თრევის (ფრჩხილა) პრინციპი. დაღმართში ფრჩხილები ავტომატურად ამუხრუჭებს მას - რაც უფრო მძიმეა ტვირთი, მით უფრო მეტად აწვება ძარა ფრჩხილებს და აძნელებს სვლას. ვაკეზე და აღმართში ფრჩხილები ნაკლებად ეხება. ზოგჯერ კი სულ სცილდება ხოლმე მიწას. მნიშვნელობა აქვს ძარაზე ტვირთის სწორ განაწილებას. კონსტრუქციულად აჩაჩა ურემი წააგავს ქართულ წეწენა - წინამავალ სახვნელებს (ქსნური მთის გუთანი ანუ აჩაჩა, რაჭული სახვნელი). ანალოგები გვხვდება ევროპის ზოგიერთ მთაგორიან კუთხეებში (პირენეები, ალპები). გეგეშიძე მ., ქსე, ტ. 2, გვ. 72, თბ., 1977
სნუკერის სეზონი 2013-2014

სნუკერის სეზონი 2013-2014 — სნუკერის პროფესიონალური ტურნირების სერია 2013-2014 წლებში. მიმდინარეობა — 6 ივნისი 2013 — 5 მაისი 2014. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — ნილ რობერტსონი (ავსტრალია), მასტერსი — რონი ო’სალივანი (ინგლისი), მსოფლიო ჩემპიონატი — მარკ სელბი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 35 შეჯიბრი. მთავარი სტატია: სნუკერისტების ოფიციალური რეიტინგი 2013-2014 წლების სეზონზე. სნუკერისტების ოფიციალური რეიტინგი 2013-2014 წლების სეზონზე ↑ World Rankings 2012/2013 Updated after the 2013 მსოფლიო ჩემპიონატი. Snooker.org. ციტირების თარიღი: 6 May 2013. ↑ The World Professional Billiards & Snooker Association official World Snooker ranking list for the 2013/2014 season. worldsnooker.com. World Professional Billiards and Snooker Association (8 May 2013). დაარქივებულია ორიგინალიდან — 8 მაისი 2013. ციტირების თარიღი: 8 May 2013. ↑ Brownell, Simon. (22 July 2013) Issued After The Rotterdam Open (ET2) 2013. worldsnooker.com. World Professional Billiards and Snooker Association. დაარქივებულია ორიგინალიდან — 23 ივლისი 2013. ციტირების თარიღი: 23 July 2013. ↑ World rankings after the შანხაი მასტერსი 2013. worldsnooker.com. World Professional Billiards and Snooker Association (23 September 2013). დაარქივებულია ორიგინალიდან — 23 სექტემბერი 2013. ციტირების თარიღი: 23 September 2013. ↑ World rankings after the International Championship 2013. worldsnooker.com. World Professional Billiards and Snooker Association (4 November 2013). დაარქივებულია ორიგინალიდან — 4 ნოემბერი 2013. ციტირების თარიღი: 4 November 2013. ↑ World rankings after the დიდი ბრიტანეთის ჩემპიონატი 2013. worldsnooker.com. World Professional Billiards and Snooker Association (9 December 2013). დაარქივებულია ორიგინალიდან — 10 დეკემბერი 2013. ციტირების თარიღი: 10 December 2013. ↑ World rankings after the German Masters 2014. worldsnooker.com. World Professional Billiards and Snooker Association (3 February 2014). დაარქივებულია ორიგინალიდან — 4 თებერვალი 2014. ციტირების თარიღი: 4 February 2014. ↑ World rankings after the Players Championship 2014. worldsnooker.com. World Professional Billiards and Snooker Association (31 March 2014). დაარქივებულია ორიგინალიდან — 1 აპრილი 2014. ციტირების თარიღი: 1 April 2014.
სნუკერის სეზონი 2014-2015

სნუკერის სეზონი 2014-2015 — სნუკერის პროფესიონალური ტურნირების სერია 2014-2015 წლებში. მიმდინარეობა — 8 მაისი 2014 — 4 მაისი 2015. სეზონის მთავარი ტურნირების გამარჯვებულები: დიდი ბრიტანეთის ჩემპიონატი — რონი ო’სალივანი (ინგლისი), მასტერსი — შონ მერფი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 30 შეჯიბრი. სნუკერისტების ოფიციალური რეიტინგი 2014-2015 წლების სეზონზე
მსოფლიო ჩემპიონატი სნუკერში 2014

მსოფლიო ჩემპიონატი სნუკერში 2014 (ინგლ. 2014 World Snooker Championship) — მთავარი ტურნირი სნუკერის სამყაროში. ჩატარების ადგილი — შეფილდი, კრუსიბლის თეატრი (ინგლისი). ტურნირის გამარჯვებული გახდა მარკ სელბი, რომელმაც ფინალში დაამარცხა რონი ო’სალივანი ანგარიშით 18:14. 140 — ჯად ტრამპი მარკ სელბი 18:14 რონი ო’სალივანი ინფორმაცია ტურნირის შესახებ World Snooker-ზე დაარქივებული 2013-04-28 საიტზე Wayback Machine. (ინგლისური)
ვახტანგ ბურდული

ვახტანგ ბურდული (დ. 9 ნოემბერი, 1945, თბილისი, საქართველოს სსრ) — ქართველი ეკონომისტი. 1969 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. საქართველოს მეცნიერებათა აკადემიის პაატა გუგუშვილის სახელობის ეკონომიკის ინსტიტუტის განყოფილების უფროსი. 8 წიგნისა და 144-მდე სტატიის ავტორი. ეკონომიკის მეცნიერებათა დოქტორი. სადისერტაციო თემა – „ქვეყნის ეკონომიკური განვითარების რეგულირების მექანიზმი და მისი პრაქტიკული რეალიზაციის გზები“ (საქართველოს მაგალითზე). დაიცვა 1987 წელს. სოციალური და ეკონომიკური განვითარების კოორდინაცია რეგიონულ და ლოკალურ დონეზე : საქართველოს მაგალითზე (ავტორი). - თბილისი, მერიდიანი, 2006. - 209გვ.. - ISBN 99940-46-71-3 ქვეყნის ეკონომიკური განვითარების რეგულირების მექანიზმი და მისი პრაქტიკული რეალიზაციის გზები : საქართველოს მაგალითზე (ავტორი). - თბილისი, მეცნიერება, 2004. - 391გვ.. - ISBN 99940-0-0519 ბუღალტრული აღრიცხვა : თეორია და ნორმატ. დოკუმენტები (თანაავტორი). - თბილისი, მეცნიერება, 1997. - 508გვ. ვახტანგ ბურდული — საქართველოს პარლამენტის ეროვნული ბიბლიოთეკა
ჩვამასებრნი

ჩვამასებრნი (ლათ. Phalacrocoracidae) — ფრინველთა ოჯახი რეგვენასნაირთა რიგისა. გრძელკისერა, ტანად დიდი ფრინველებია (სხეულის სიგრძეა 55-92 სმ, მასა — 800 გ — 4 კგ). აქვთ გრძელი, კაუჭიანი ნისკარტი. კარგად ფრენენ, ყურყუმელაობენ და წყალქვეშ ცურავენ. შებუმბლულნი არიან შავად, ლითონისებრი ბზინვარება დაკრავთ. ბინადრობენ კოლონიურად კლდეებსა ან ხეებზე. იკვებებიან თევზით. ოჯახში 2 გვარია: ნანოპტერუმი, რომელიც წარმოდგენილია 1 სახეობით, და ნამდვილი ჩვამები, რომლებიც სპორადულად არიან გავრცელებული თითქმის მთელ მსოფლიოში. ჟორდანია რ., ქართული საბჭოთა ენციკლოპედია, ტ. 11, თბ., 1987. — გვ. 114-115. ↑ ინფორმაცია ITIS-ზე